**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐԱԳՈՒՅՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԲԱԿԱԼԱՎՐԻ ՈՒ ԱՆԸՆԴՀԱՏ և ԻՆՏԵԳՐԱՑՎԱԾ**

**ԿՐԹԱԿԱՆ ԾՐԱԳՐԵՐՈՎ (ԱՌԿԱ, ՀԵՌԱԿԱ) 2023/2024 ՈՒՍՈՒՄՆԱԿԱՆ ՏԱՐՎԱ ՄԱՍՆԱԳԻՏՈՒԹՅՈՒՆՆԵՐԻ ԵՎ ԸՆԴՈՒՆԵԼՈՒԹՅԱՆ ՔՆՆՈՒԹՅՈՒՆՆԵՐԻ**

**ՑԱՆԿԸ ՀԱՍՏԱՏԵԼՈՒ ՄԱՍԻՆ»**

ՀՀ կառավարության որոշման նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |
| --- | --- |
| 1. Ֆինանսների նախարարություն | 20.07.2022 թ. |
| N 01/11-1/12801-2022 |
| Դիտողություններ և առաջարկություններ չունեն |  |
| 1. Առողջապահության նախարարություն | 14.07.2022 թ. |
| N ԱԱ/05/17070-2022 |
| Դիտողություններ և առաջարկություններ չունեն |  |
| 1. Աշխատանքի և սոցիալական հարցերի նախարարություն | 22.07.2022 թ. |
| N ՄՆ//19173-2022 |
| 1. «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2023/2024 ուսումնական տարվա մասնագիտությունների և ընդունելության քննությունների ցանկը հաստատելու մասին» Հայաստանի Հանրապետության կառավարության որոշման նախագծի վերաբերյալ՝ առաջարկվում է.  * Երևանի պետական համալսարան «031201.00.6 Քաղաքագիտություն» և «042101.01.6 Իրավագիտություն» կրթական ծրագրերով «Հայոց պատմություն» քննությունը դարձնել կամընտրական և հնարավորություն տալ հանձնելու նաև «Հասարակագիտություն» առարկայից քննություն, քանի որ այն ավելի վերաբերելի է մասնագիտություններին, * «041301.02.6 Հանրային կառավարում» և «041301.04.6 Հանրային քաղաքականություն և կառավարում» կրթական ծրագրերով «Հայոց պատմություն» առարկայի փոխարեն հանձնել կա՛մ «Հասարակագիտություն» կա՛մ «Մաթեմատիկա»՝ դարձյալ հաշվի առնելով այն հանգամանքը, որ հայոց պատմության իմացությունը որևէ առնչություն չունի մասնագիտության բովանդակության հետ, մինչդեռ իրավագիտության, սոցիոլոգիայի և վիճակագրության բազային գիտելիքներն անհրաժեշտ են, * Վ. Բրյուսովի անվան պետական համալսարան «031201.01.6 Քաղաքագիտություն» կրթական ծրագրով «Հայոց պատմություն» քննությունից զատ, հնարավորություն տալ հանձնել «Հասարակագիտություն» առարկայից քննություն՝ վերոնշյալ պատճառաբանությամբ, * Հայ-ռուսական համալսարան «031201.01.6 Քաղաքագիտություն» կրթական ծրագրով «Հայոց պատմություն» քննությունից զատ, հնարավորություն տալ հանձնել «Հասարակագիտություն» առարկայից քննություն՝ վերոնշյալ պատճառաբանությամբ, * Եվրոպական համալսարան «042101.01.6 Իրավագիտություն» կրթական ծրագրով «Հայոց պատմություն» քննությունից զատ, հնարավորություն տալ հանձնել «Հասարակագիտություն» առարկայից քննություն՝ վերոնշյալ պատճառաբանությամբ։  1. Միաժամանակ, Աշխատանքի և սոցիալական հարցերի նախարարությունն առաջարկում է բուհերի ընդունելության քննությունների և ընդունելության միասնական քննությունների ցանկի հաստատումը դիտարկել, որպես բուհի ներքին քաղաքականության հարց, որը պետք է կարգավորվի մրցակցության խրախուսման, բուհի ինքնավարության սկզբունքների պահպանմամբ՝ այդպիսով հնարավորություն տալով բուհին ինքնուրույն ընտրել ընդունելության ընթացակարգերն ու պահանջները։ Ուստի, առաջարկում ենք քննարկումներ կազմակերպել գործող ընթացակարգերը վերանայելու ուղղությամբ։ | 1. Ընդունելի չէ:   Ներկայացված որոշման նախագծի հավելվածով հաստատվող ցանկում բոլոր բարձրագույն ուսումնական հաստատություններում (այդ թվում նաև՝ նշված բուհերի) և՛ «042101.01.6 Իրավագիտություն», և «031201.00.6 Քաղաքագիտություն» մասնագիտու-թյունների դեպքում սահմանված են միևնույն միասնական քննությունները՝ ապահովելու համար նույն մասնագիտությամբ միասնական չափանիշների սահմանումը և միևնույն մուտքային պահանջների համապատասխանությունը: Տվյալ դեպքում այդ մասնագիտությունների, ինչպես նաև այլ մասնագիտությունների պարագայում, ցանկում առաջինը նշված է որպես պարտադիր հանձման 1 առարկա (տվյալ դեպքում «Հայոց պատմություն») առանց այլ կամընտրական հանձման առարկայի սահմանման, իսկ որպես 2-րդ մրցութային քննություն՝ արդեն առավելագույնը 2 կամընտրական առարկա (տվյալ դեպքում՝ «Հայոց լեզու և գրականություն» կամ «Օտար լեզու») հնարավորություն տալով դիմորդներին իրենց ցանկությամբ ընտրելու քննական առարկաներից որևէ մեկը:  Ավելին, ՀՀ հանրակրթական ուսումնական հաստատություններում «Հասարակագիտություն» առարկայի դասավանդմանը 10-12-րդ դասարաններում ընդհանուր հոսքում հատկացվում է 170 ժամ, իսկ առարկան իր մեջ ներառում է նաև գեղագիտություն, բարոյագիտություն, հոգեբանություն, տնտեսագիտություն, քաղաքագիտություն, փիլիսոփայություն և իրավագիտություն (ընդամենը 34 ժամ) բաժինները: «Հասարակագիտություն» առարկայի համապատասխան բաժինների նյութերը բավարար չեն «Հայոց պատմություն» առարկայի (ընդ որում նաև ՝ «Հայոց լեզու և գրականություն» և «Օտար լեզու») հարցաշարերին համարժեք հարցաշար կազմելու և ընդունելության քննություն սահմանելու համար:  Ինչ վերաբերում է «041301.04.6 Հանրային քաղաքականություն և կառավարում» կրթական ծրագրերով «Հայոց պատմություն» առարկայի փոխարեն կա՛մ «Հասարակագիտություն», կա՛մ «Մաթեմատիկա» առարկաների հանձմանը, ապա ԵՊՀ նախատեսում է տվյալ կրթական ծրագրի վերջնարդյունքների վերանայում և բովանդակության համապատասխանեցում (ըստ համապատասխան ոլորտի, ենթաոլորտի և ծածկագրի):   1. Ընդունվել է ի գիտություն:   «Բարձրագույն կրթության և գիտության մասին» և «Հայաստանի Հանրապետության կրթության մինչև 2030 թվականը զարգացման պետական ծրագիրը հաստատելու մասին» ՀՀ օրենքների նախագծերով արդեն իսկ նախատեսված են անհրաժեշտ դրույթներ բարձրագույն կրթության տարբեր աստիճաններում (այդ թվում նաև՝ բակալավրի) ընդունելության նոր մեխանիզմների ներդնման ուղղությամբ, մասնավորապես նաև՝բուհերի կողմից ընդունելության մրցույթի անցկացման (մրցութային լրացուցիչ պայմանների ու ընդունելության մուտքային պահանջների հնարավոր սահմանմամբ) հնարավորության ընձեռնմամբ։ |
| 4. Բարձր տեխնոլոգիական արդյունաբերության նախարարություն | 19.07.2022 թ. |
| N 01/13.1/5760-2022 |
| Դիտողություններ և առաջարկություններ չունեն |  |
| 5. Էկոնոմիկայի նախարարություն | 04.08.2022 թ. |
| N 01/11882-2022 |
| 1. Ի պատասխան Ձեր` ս․թ․ հուլիսի 8-ի N 01/11.2/16310-2022 գրության՝ «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2023/2024 ուսումնական տարվա մասնագիտությունների և ընդունելության քննությունների ցանկը հաստատելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը․  «Հայոց լեզու և գրականություն» մասնագիտության գծով ընդունելության քննության դեպքում մտահոգիչ է Հայոց լեզվից և գրականությունից դիմորդի գիտելիքների ստուգումը նույնպիսի գրավոր թեստերով, ինչպիսիք առաջարկվում են մյուս՝ ոչ հայագիտական մասնագիտությունների համար նախատեսված, Հայոց լեզվից քննության դեպքում։ Գտնում ենք, որ «Հայոց լեզու և գրականություն» մասնագիտության համար անհրաժեշտ է տարբերակված մոտեցում, օրինակ՝ շարադրության կամ բանավոր քննության նախատեսում: | 1. Ընդունելի չէ:  Հայաստանի Հանրապետության պետական և ոչ պետական բարձրագույն ուսումնական հաստատություններ (այսուհետ` բուհեր) ընդունելության գործընթացը կարգավորվում է Կառավարության 2012 թվականի ապրիլի 26-ի N 597-Ն որոշմամբ սահմանված կարգով, որի դրույթների համաձայն՝ ընդունելության քննություններ են համարվում միասնական և ներբուհական քննությունները՝ ի տարբերություն նախորդ տարիների համար նախատեսված կարգավորման, երբ որոշ մասնագիտությունների գծով սահմանված էր նաև կենտրոնացված (բանավոր) քննություն (մասնավորապես և՛ հայոց լեզվից, և՛ օտար լեզվից): Ներբուհական քննությունները հիմնականում արվեստի և սպորտի բնագավառների քննություններն են, որոնք կազմակերպում և անցկացնում են բուհերը: |
| 1. Արդարադատության նախարարություն | 19.08.2022 թ. |
| N/27.4/36696-2022 |
| Առարկություններ չունեն |  |